19. 4. 97 De Europæiske Fællesskabers Tidende Nr. L 102/13 KOMMISSIONENS FORORDNING (EF) Nr. 692/97 af 18. april 1997 om ændring af forordning (EØF) nr. 1318/93 om gennemførelsesbestemmelser til Rådets forordning (EØF) nr. 2067/92 om foranstaltninger til forbrugsfremme og afsætning af kvalitetsoksekød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2067/92 af 30. juni 1992 om foranstaltninger til forbrugsfremme og afsætning af kvalitetsoksekød ()), særlig artikel 4, og ud fra følgende betragtninger: Kommissionens forordning (EØF) nr. 1318/93 ?), senest ændret ved forordning (EF) nr. 623/97 (?), indeholder gennemførelsesbestemmelserne til forordning (EØF) nr. 2067/92, herunder minimumskravene for produktion, kvalitet og kontrol af de produkter, der er omfattet af foranstaltningerne til forbrugsfremme og afsætning; anvendelsen af minimumskravene med hensyn til pH- værdi og modning bør begrænses til voksent kvæg, da kvaliteten af kalvekød ikke er berørt af disse kriterier; bilag I til forordning (EØF) nr. 1318/93, bør derfor ændres; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING: Artikel 1 I bilag I til forordning (EØF) nr. 1318/93: 1) affattes teksten under punktet »pH-værdi« i afsnittet »Slagtning« således: »pH-værdi Under 6, undtagen for slagtekalve.« 2) affattes teksten under punktet »Modning« i afsnittet »Afsætning« således: »Modning: Mindst syv dage fra slagtning til udbud til salg til forbrugerne, undtagen for slagtekalve.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. april 1997. () () 0 EFT nr. L 215 af 30. 7. 1992, s. 57. EFT nr. L 132 af 29. 5. 1993, s. 83. EFT nr. L 95 af 10. 4. 1997, s. 6. På Kommissionens vegne Franz FISCHLER Medlem af Kommissionen